

PROJEKTS uz 17.12.2024.

vēlamais datums izskatīšanai: IKSS komitejā: 08.01.2025.

domē: 30.01.2025.

sagatavotājs: Ilona Gotharde

ziņotājs: Ilona Gotharde

 LĒMUMS

Ādažos, Ādažu novadā

2025. gada 30. janvārī **Nr.**«DOKREGNUMURS»

**Par grozījumiem Ādažu novada pašvaldības domes 2022. gada 23. februāra lēmumā Nr.58 “Par telpu nomas maksu Carnikavas pirmsskolas izglītības iestādē “Riekstiņš””**

Ar Ādažu novada pašvaldības domes 23.02.2022. lēmumu Nr. 58 “Par telpu nomas maksu Carnikavas pirmsskolas izglītības iestādē “Riekstiņš”” noteikta iestādes telpu nomas maksa un maksa par peldbaseina pakalpojumu (turpmāk – Lēmums).

Lēmums ir radījis interpretāciju attiecībā par maksas par peldbaseinu atlaižu piemērošanu, un ir nepieciešams precizēt atlaižu piešķiršanas kritērijus.

Pamatojoties uz Pašvaldību likuma 4. panta pirmās daļas 6. punktu, 10. panta otrās daļas 2. punkta d) apakšpunktu, kā arī Izglītības, kultūras sporta un sociālās komitejas 08.01.2025. atzinumu, Ādažu novada pašvaldības dome

**NOLEMJ:**

1. Izdarīt grozījumus Ādažu novada pašvaldības domes 23.02.2022. lēmumā Nr. 58 “Par telpu nomas maksu Carnikavas pirmsskolas izglītības iestādē “Riekstiņš””:
	1. izteikt 3. punktu šādā redakcijā:

**“3. Pilnvarot CPII vadītāju pieņemt lēmumu par atlaides piemērošanu samaksai par katru baseina nodarbību attiecīgajā mācību gadā:**

**3.1. 35 % apmērā ar to kalendāra mēnesi, kurā iestājušies atlaižu saņemšanas priekšnoteikumi un, pamatojoties uz pašvaldībai pieejamiem datiem valsts un pašvaldības datu reģistros, ja ģimenē ir divi bērni, kuru deklarētā dzīvesvieta kopā ar vienu no vecākiem ir vienā adresē Ādažu novada pašvaldības administratīvajā teritorijā, un abi bērni apmeklē baseina nodarbības;**

**3.2. 50 % apmērā, ja daudzbērnu ģimenē ir trīs un vairāk bērni, kuru deklarētā dzīvesvieta kopā ar vienu no vecākiem ir vienā adresē Ādažu novada pašvaldības administratīvajā teritorijā, un vismaz viens bērns apmeklē baseina nodarbības (atlaide stājas spēkā ar mēnesi, kurā vecāki iesniedz iesniegumu portāla** [**www.epakalpojumi.lv**](http://www.epakalpojumi.lv) **sadaļā “e-Privilēģijas”. Iesniegums jāiesniedz par katru mācību gadu);**

**3.3. 65 % apmērā, ja daudzbērnu ģimenē ir trīs un vairāk bērnu, kuru deklarētā dzīvesvieta kopā ar vienu no vecākiem ir vienā adresē Ādažu novada pašvaldības administratīvajā teritorijā, un vismaz trīs bērni apmeklē baseina nodarbības (atlaide stājas spēkā ar mēnesi, kurā vecāki iesniedz iesniegumu portāla** [**www.epakalpojumi.lv**](http://www.epakalpojumi.lv) **sadaļā “e-Privilēģijas”. Iesniegums jāiesniedz par katru mācību gadu).”**

1.2. aizstāt 6. punktā vārdu “pulciņu” ar vārdiem “baseina nodarbības” un vārdus “Ādažu novada pašvaldības teritorija” ar vārdiem **“vienā adresē Ādažu novada pašvaldības administratīvajā teritorijā”**.

1.3. izteikt 7. punktu šādā redakcijā:

 “7. CPII vadītājs informē vecākus ar e-pasta starpniecību vai portālā [www.epakalpojumi.lv](http://www.epakalpojumi.lv) par CPII piemērotajām atlaidēm un atbrīvojumiem izglītojamajiem, kā arī par to pārtraukšanu. Minētie lēmumi vecākiem ir pieejami portālā www.epakalpojumi.lv un to publicēšanu portālā nodrošina CPII vadītājs.”

2. Lēmums stājas spēkā 2025. gada 1. februārī.

3. Lēmumā noteiktā kārtība nav piemērojama attiecībā uz CPII vadītāja lēmumiem par atlaidēm, kuri pieņemti līdz Lēmuma spēkā stāšanās dienai.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

CPII, GRN - @

Ilona Gotharde, 22032341